25/11/2015 | Administración LocalMunicipal
Arzúa
Anuncio de bases para seleccionar un coidador de instalacións deportivas

ANUNCIO Co obxecto de dar cumprimento ao disposto no artigo 205 n.º 4 da Lei 2/2015, do 29 de abril, do emprego público de Galicia, en relación á súa vez co apartado terceiro do acordo adoptado pola Xunta de Goberno Local, na sesión celebrada o día 30 de outubro de 2015, ao resolver sobre o punto 5.º) da súa Orde do día titulado “Aprobación das bases que rexirán o concurso-oposición para seleccionar a un coidador de instalacións deportivas”. Procédese a publicar ditas bases, cuxo contido é o seguinte: PRIMEIRA.–OBXECTO DA CONVOCATORIA E RÉXIME XURÍDICO A contratación laboral temporal, na modalidade de contrato de interinidade, a tempo completo, mediante o sistema de concurso-oposición, dun posto de traballo de coidador de instalacións deportivas, en tanto permaneza vacante a devandita praza na plantilla de persoal do Concello de Arzúa, cun período de proba de dous meses, para levar a cabo as seguintes funcións, enumeradas na Relación de Postos de Traballo do Concello de Arzúa para o posto que se pretende cubrir: ● Funcións de mantemento de todas as instalacións deportivas e recreativas municipais. ● Tarefas de xardinería, pintura, albanelería, fontanería e electricidade etc que non requiran a presencia dun técnico. ● Poñer en coñecemento dos superiores as continxencias que xurdan nas instalacións, así como das posibles carencias nas mesmas. ● Calquera outra relacionada co posto que lle encomende o seu superior xerárquico. As características do posto de traballo segundo o disposto na Relación de Postos de Traballo son as seguintes: Código: 6007 Denominación do posto: coidador instalacións deportivas. Unidade: Deportes Servizo: Deportes Área: Deportes Esta contratación realizarase ao abeiro da normativa contida no artigo 15 do Real Decreto Lexislativo 1/1995, do 24 de marzo, polo que se aproba o Texto Refundido da Lei de Estatuto dos Traballadores; e no Real Decreto 2720/1998, do 18 de decembro, que desenvolve o artigo 15 do Estatuto dos Traballadores, na modalidade de contrato de interinidade a tempo completo. Ao aspirante que resulte nomeado seranlle de aplicación as previsións que establece a Lei 7/2007, do 12 de abril, do Estatuto Básico do Empregado Público e a Lei 2/2015, do 29 de abril, do emprego público de Galicia (no que lle resulten aplicables); así como o convenio colectivo de traballo do persoal laboral ao servizo do Concello de Arzúa (BOP núm.228, do 27 de novembro de 2014). O proceso selectivo regularase polo previsto nas presentes bases e no non previsto nelas, ou en aquelo que as contradiga, será de aplicación o establecido nas seguintes disposicións: – Lei 2/2015, do 29 de abril, do emprego público de Galicia. – Lei 7/2007, do 12 de abril, do Estatuto Básico do Empregado Público (en sucesivas citas EBEP). – Lei 2/2007, do 28 de marzo, do traballo en igualdade das mulleres de Galicia. – Lei 30/84, do 2 de agosto, de Medidas para a Reforma da Función Pública (naquelas disposicións aínda vixentes e que sexan básicas). – Lei 7/1985, do 2 de abril, Reguladora das Bases de Réxime Local. – Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, do 13 de xuño (naquelas disposición básicas). – Lei 5/1997, do 22 de xullo, da Administración Local de Galicia. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. – Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro; e demais disposicións de aplicación xeral. SEGUNDA.–RETRIBUCIÓNS. A retribución bruta anual será de 16.337,30 €, por todos os conceptos salariais (salario mensual de 1.166,95 € mais dúas pagas extraordinarias polo mesmo importe). TERCEIRA.–DURACIÓN. A duración será a do tempo que dure o proceso de selección para a cobertura definitiva do posto de traballo. CUARTA.–CONDICIÓNS DOS/AS ASPIRANTES. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter a nacionalidade española, sen prexuízo do disposto no artigo 57 do EBEP. b) Ter cumpridos os 16 anos de idade e non ter alcanzado a idade de xubilación forzosa. c) Posuír a capacidade funcional para o desenvolvemento das tarefas propias do posto. d) Non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas. e) Non estar incurso en causas de incompatibilidade do persoal ao servizo das administracións públicas conforme á normativa vixente. f) Estudos primarios. g) Permiso de conducción clase B. QUINTA.–PUBLICIDADE. O anuncio desta convocatoria publicarase no Boletín Oficial do Estado e no Diario Oficial de Galicia. As bases de selección publicaranse no Boletín Oficial da Provincia. Asemade, publicarse un anuncio da convocatoria no periódico “El correo Gallego” e no taboleiro de anuncios do Concello. O resto de anuncios relativos a este procedemento selectivo difundiranse mediante a súa publicación no taboleiro de anuncios da Casa do Concello. SEXTA.–PRESENTACIÓN DE SOLICITUDES. No prazo de dez (10) días hábiles, contados a partir do día seguinte ao da publicación do anuncio da convocatoria no DOGA, os aspirantes deberán presentar a súa solicitude, segundo o modelo do ANEXO II destas bases, no Rexistro Xeral do Concello ou por calquera das formas previstas no artigo 38.4 da lei 30/1992, de Réxime Xurídico das Administracións Públicas e do Procedemento Administrativo Común (neste caso, os aspirantes deberán comunícalo mediante telegrama ou telefax durante o mesmo prazo que o de presentación de instancias) xunto cos orixinais ou copias compulsadas da seguinte documentación: ● Documento nacional de identidade ou equivalente. ● Certificado de estudos primarios ou equivalente. ● Xustificantes dos méritos alegados, no seu caso. SÉTIMA.–ADMISIÓN DE ASPIRANTES. Rematado o prazo de presentación de instancias, dictarase resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de anuncios do Concello de Arzúa. A resolución pola que se aproba lista provisoria de admitidos/as e excluídos/as será definitiva no caso de non haber excluídos/as. No caso de habelos, os/as aspirantes excluídos/as, dispoñen dun prazo de dez (10) días hábiles, a contar dende o seguinte ao da publicación da devandita resolución, para presentar as reclamacións oportunas ou emendas de defectos, nos termos do art.71 da Lei 30/92. Posteriormente elaborarase unha nova lista cos/as candidatos/as definitivamente admitidos/as e excluídos/as, segundo o resultado das subsanacións a que se refire o parágrafo anterior, que será igualmente exposta no Taboleiro de Anuncios. Nesta resolución indicarase tamén cal será a data, lugar e hora na que se haberá de levar a cabo a valoración dos méritos á que se refire o apartado a) da base oitava; así como a composición do tribunal de selección. OITAVA.–TRIBUNAL DE SELECCIÓN. O tribunal estará composto por un presidente, tres vocais e un secretario, que serán designados por Resolución da Alcaldía, de acordo co disposto no artigo 60 da Lei 7/2007, do 12 de abril, do Estatuto Básico do Empregado Público. A súa composición axustarase os principios de imparcialidade e profesionalidade dos seus membros, e tenderase á paridade entre homes e mulleres. Deberán posuír titulación igual ou superior á esixida aos aspirantes como requisito para participar na convocatoria, e non poderá constituírse nin actuar sen a asistencia de máis da metade dos seus membros, debendo estar presentes o/a Presidente/a e o Secretario/a en todo caso. O tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os membros do tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 28 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as aspirantes poderán recusar aos membros do tribunal cando se deran calquera das citadas circunstancias. NOVENA.–PROCESO DE SELECCIÓN. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade. O procedemento de selección desenvolverase en dúas fases: a) a fase de valoración de méritos, b) a fase de oposición e c) a fase de entrevista (só para o caso de que exista empate entre os aspirantes na puntuación final) a) Fase de valoración de méritos: obrigatoria e non eliminatoria. O tribunal de selección procederá á valoración dos méritos de acordo co seguinte baremo: a.1.–Por servizos prestados na Administración Local como coidador de instalacións deportivas; ou ben realizando funcións propias dese posto a teor do especificado na base primeira: 0,20 puntos por cada mes completo de servizos prestados, ou fracción superior a 20 días, ata un máximo de 5 puntos. ● A acreditación dos servizos prestados como coidador de instalacións deportivas, deberá efectuarase mediante a presentación dos correspondentes contratos de traballo xunto co informe de vida laboral; ou mediante a certificación expedida pola entidade na que se prestaron os servizos indicando a duración total (ou os períodos de duración) dos servizos prestados como coidador de instalacións. ● A acreditación dos servizos prestados realizando funcións propias do posto a teor do especificado na base primeira, deberá efectuarase mediante certificación expedida pola entidade na que se prestaron os servizos identificando as funcións realizadas e indicando a duración total (ou os períodos de duración) dos servizos prestados realizando as devanditas funcións. a.2.–Por servizos prestados noutras Administracións Públicas como coidador de instalacións deportivas; ou ben realizando funcións propias dese posto a teor do especificado na base primeira: 0,15 puntos por cada mes completo de servizos prestados, ou fracción superior a 20 días, ata un máximo de 2,5 puntos. ● A acreditación dos servizos prestados como coidador de instalacións deportivas, deberá efectuarase mediante a presentación dos correspondentes contratos de traballo xunto co informe de vida laboral; ou mediante a certificación expedida pola entidade na que se prestaron os servizos indicando a duración total (ou os períodos de duración) dos servizos prestados como coidador de instalacións. ● A acreditación dos servizos prestados realizando funcións propias do posto a teor do especificado na base primeira, deberá efectuarase mediante certificación expedida pola entidade na que se prestaron os servizos identificando as funcións realizadas e indicando a duración total (ou os períodos de duración) dos servizos prestados realizando as devanditas funcións. A puntuación máxima no apartado de méritos será de 7,50 puntos, e publicarase no taboleiro de anuncios do Concello indicando a data e hora prevista para a realización do primeiro exercicio da fase de oposición. b) Fase de oposición. –A fase de oposición constará de dous exercicios, unha proba teórica, que terá carácter eliminatorio, e unha proba práctica, que realizarán só aqueles aspirantes que acaden a puntuación mínima esixida para superar a proba teórica. b.1.– Proba teórica. –Realizarase un exame tipo test que consistirá en responder a un cuestionario de 20 preguntas sobre os contidos do temario que se recolle no ANEXO I. Os aspirantes deberán presentarse para a realización do exercicio provistos do DNI ou dun documento fidedigno acreditativo da súa identidade, a xuízo do tribunal de selección. Cada pregunta formularase con catro respostas alternativas, das que solo unha será correcta. O exercicio realizarase a porta cerrada coa única presencia dos/as opositores/as, os membros do tribunal e as persoas colaboradoras que este último designe, no seu caso. O tempo máximo para a realización deste exercicio será de 30 minutos. Cada resposta correcta valorarase con 1 punto. Cada resposta incorrecta restará 0,25 puntos. As respostas en branco non puntuarán. O exercicio cualificarase de 0 a 20 puntos e será necesario para superalo un mínimo de 10 puntos. As puntuacións faranse públicas unha vez rematada a corrección dos test, concretando o lugar, día e hora para a realización da proba práctica. b.2.– Proba práctica. –Realizarase unha proba práctica polos/as aspirantes que superasen a puntuación mínima de 10 puntos establecida para a proba teórica. Os aspirantes seleccionados deberán presentarse para a realización da proba provistos do DNI ou dun documento fidedigno acreditativo da súa identidade, a xuízo da Comisión Seleccionadora, e seguirase coma orde de actuación o das respectivas instancias no Rexistro Xeral do Concello de Arzúa. A proba práctica consistirá na execución de dous exercicios que se realizarán de de forma sucesiva por cada un dos aspirantes: b.2. a).–O primeiro exercicio consistirá no desbroce de zonas verdes con desbrozadora de man. O tempo máximo para a realización deste exercicio será de 5 minutos. O exercicio cualificarase de 0 a 6 puntos. b.2. b).–O segundo exercicio consistirá na colocación e recollida da rede de tenis no pavillón deportivo. O tempo máximo para a realización deste exercicio será de 5 minutos. O exercicio cualificarase de 0 a 4 puntos. As cualificacións da proba práctica obteranse sumando as puntuacións outorgadas por cada membro da Comisión Seleccionadora con dereito a voto para cada un dos dous exercicios, e dividindo a puntuación total resultante entre o número de membros da Comisión con dereito a voto. Para superar a proba practica será necesario acadar un mínimo de 5 puntos na suma das puntuacións, con independencia da distribución dos puntos para cada exercicio. b.3.– Proba de galego. –De carácter obrigatorio e non eliminatorio, que realizarán os/as aspirantes que superasen a puntuación mínima de 5 puntos establecida para a proba práctica. Consistirá na traducción directa do castelán ao galego de 5 frases propostas polo Ttribunal durante un tempo máximo de 15 minutos e sen axuda do diccionario. A valoración desta proba realizarase por funcionario/a de carreira, designado/a ao efecto por Resolución de Alcaldía, de entre as seguintes titulacións: – Diplomado/a en maxisterio, especialidade en lingua galega, – Licenciado/a en filoloxía galega, ou – Grado en lingua e literatura galegas. O exercicio cualificarase cun máximo de 2,5 puntos. Quedan eximidos da realización deste exercicio aqueles aspirantes que acrediten posuír, antes da finalización do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na ORDEN de 10 de febreiro de 2014 pola que se modifica a Orden de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, do 19 de febreiro de 2014. Aos aspirantes que posúan o CELGA 2 (ou superiores) atribuiráselles a máxima puntuación nesta proba (2,5 puntos). A puntuación final virá determinada pola suma da puntuación obtida no concurso de méritos, na proba teórica, na proba práctica, e na proba de galego. Aos efectos da súa notificación colectiva publicarase un anuncio no taboleiro, indicando a puntuación obtida por cada un dos/as aspirantes en cada unha das fases e probas, así como a suma das mesmas. O Tribunal cualificador proporá ao Alcalde a contratación do/a aspirante que obtivera a maior puntuación, sen que poidan ser propostos mais aspirantes que o correspondente ao posto de traballo que se pretende contratar; e sen prexuízo de trasladar a proposta de contratación en favor do seguinte ou seguintes aspirantes pola orde de puntuación, para o suposto de que o primeiro (ou seguintes) non puideran acreditar os requisitos necesarios para ser contratados, ou renunciasen a tal contratación. No caso de quedar deserto o proceso selectivo por non superar ningún aspirante as probas ou por non presentarse ningún a esta, o alcalde queda autorizado a convocalo novamente cantas veces fose necesario, de conformidade coas presentes bases. c) Fase de entrevista. –No caso de empate na puntuación final, os aspirantes empatados terán que realizar unha entrevista para desempatar. Para a realización desta entrevista, os aspirantes serán convocados polo tribunal na data, lugar e hora indicada no taboleiro de anuncios do Concello, xunto cos resultados da cualificación final. O tribunal convocará aos aspirantes en chamamento único, sendo excluídos quenes non comparezan, salvo casos debidamente xustificados e libremente apreciados polo tribunal cualificador. Seguirase coma orde de actuación dos aspirantes o da presentación das súas respectivas instancias no Rexistro Xeral do Concello de Arzúa. A entrevista versará sobre o curriculum vitae do aspirante e a adecuación e coñecementos do mesmo en relación co posto de traballo. O tribunal poderá formular aos aspirantes as preguntas que considere oportunas. A entrevista será valorada de 0 a 2,5 puntos, e o aspirante que obteña máis puntuación será proposto para ocupar o posto de traballo. DÉCIMA.–INCIDENCIAS. A Comisión Seleccionadora queda autorizada para resolver as dúbidas que se presenten e para adoptar os acordos necesarios para o bo funcionamento deste procedemento de selección en todo o non previsto nas presentes bases. DECIMOPRIMEIRA.–FORMALIZACIÓN DO CONTRATO. Previamente á sinatura do correspondente contrato, os/as candidatos/as seleccionados/as deberán achegar ao Departamento de Secretaría, no prazo de 3 días contados dende o seguinte ao da publicación do correspondente anuncio no Taboleiro de anuncios, a seguinte documentación: 1.–Certificado médico oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a.2.–Declaración expresa de non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas.3.–Declaración expresa de no estar incurso en causa de incompatibilidade do persoal ao servizo das administracións públicas conforme á normativa vixente. DECIMOSEGUNDA.–RECURSOS. As presentes bases como todos os actos derivados do procedemento de selección poderán ser impugnados polos interesados nos casos e na forma establecidos na Lei 30/1992 de Réxime Xurídico das Administracións Públicas e Procedemento Administrativo Común e na Lei 29/1998, do 13 de xullo, reguladora da Xurisdicción Contencioso-Administrativa. ANEXO I TEMARIO Tema 1.–Dereitos e deberes dos empregados públicos locais. Tema 2.–Coñecemento do Concello de Arzúa: xeografía, cultura, deporte. Tema 3.–Seguridade e hixiene no traballo. Prevención de riscos. Tema 4.–Funcións básicas do coidador de instalacións deportivas. Apertura e peche das instalacións deportivas. Reparacións, mantemento e conservación. Custodia e montaxe de material deportivo. Atención ao público. Actividades deportivas. Preparación de instalacións deportivas para competicións. Tema 5.–Organización do traballo. Previsión e priorización de tarefas. Conservación e mantemento de maquinaria, ferramentas e material deportivo. Necesidade dun inventario de materiais e ferramentas. Tema 6.–Regulamento para a utilización de instalacións deportivas municipais. Tema 7.–Conceptos xerais sobre albanelería: ferramentas, materiais de construcción, principais reparacións. Tema 8.–Conceptos xerais sobre electricidade: ferramentas, materiais, principais reparacións. Tema 9.–Conceptos xerais sobre xardinería: ferramentas, materiais, sistemas de rego. Tema 10.–Conceptos xerais sobre pintura: ferramentas, materiais, técnicas. ANEXO II MODELO DE SOLICITUDE D./dona _____________________, con DNI n.° ______________ e domicilio a efectos de notificacións en ____________________________________________________, con n.° de teléfono _________________/____________________ e correo electrónico ______________________________________________________________________, declaro coñecer e aceptar as bases publicadas no BOP da Coruña n.º., de data././., para participar no proceso de selección para a contratación laboral temporal, na modalidade de contrato de interinidade, a tempo completo, mediante o sistema de concurso-oposición, dun coidador de instalacións deportivas. Baixo xuramento/promesa declaro cumprir todos e cada un dos requisitos imprescindibles para participar neste procedemento selectivo, comprometéndome a xustificalos se resulto/a seleccionado/a ao remate do proceso de selección. Por todo isto SOLICITO tomar parte neste proceso de selección acompañando á presente solicitude orixinais ou copias compulsadas da seguinte documentación: a) DNI ou tarxeta de identidade correspondente. b) Certificado de estudos primarios ou equivalente. c) Xustificantes dos méritos alegados, no seu caso En Arzúa, a ______ de ____________ de 20____ Asdo. _________________________________ SR. ALCALDE-PRESIDENTE DO CONCELLO DE ARZÚA En Arzúa, a 13 de novembro de 2015. O alcalde Asdo.: José Luis García-López